Lav et referat af nedenstående tekst:

Tekst:
Vinterferien er slut i det meste af landet, men i Nordjylland er uge 8 lig med ferietid. - Mandagen bliver godt nok skyet og grå, men så slår vejret om, og frem til fredag vil der være forholdsvis mange solskinstimer ifølge Klaus Larsen, vagthavende meteorolog ved DMI. Dagtemperaturerne bevæger sig i intervallet fem til otte grader. - Det bliver generelt en forholdsvis tør uge, hvor vi forventer, at det begynder at klare op tirsdag, så vi får solen at se igen, siger Klaus Larsen. Det er et højtryk lige syd for Danmark, der sørger for det stabile vejr. - Men det vil fortsat være noget blæsende, som de seneste dage, så selv om vi kommer op på syv-otte grader, så vil det stadig føles noget råkoldt, siger Klaus Larsen. Regn, sne eller slud kommer der ikke meget af. - Højst lidt smådrypperier i form af regn, men de fleste dage i så små mængder, at man næsten ikke vil opdage det, siger Klaus Larsen. Mandag bliver en temmelig skyet dag med temperaturer på tre-fire grader og en frisk vind fra øst. Tirsdag begynder vejrguderne så at dreje på hjulet. Der kommer huller i skydækket, og vinden svinger om. - Tirsdag, onsdag og torsdag kommer solen frem, men stadig med nogle skyer. Nattemperaturen kommer længst ned mellem mandag og tirsdag. - Det bliver måske ned til et par graders frost, men de efterfølgende nætter forventer jeg, at temperaturen holder sig lige over frysepunktet.

Referat:
Mandagen bliver grå, men derefter klarer det op med sol de fleste steder og kun få dråber regn.